کندهار کې الویرا ښایي د کوکنارو د کښت ښه بدیل شي
د کندهار د کرهڼي او مالدارۍ ریاست وايې چې په دې ولایت کې د الویرا د توریج لپاره هڅي پيل شوي او په راتلونکې کې د کرونده ګرو لپاره یوه ښه عایداتي منبع کیدای شي.
د یادي ادارې مامورین زیاته وي چې په کندهار کې د الویرا استعمال ورځ تر بلي زیاتیږي او د راتلونکې لپاره د کروندګرو په ژوند یوه ښه عایداتي منبع کیدای شي. د کندهار ښار پدغه له ګڼي ګوڼي ډکه برخه کې د الویرا د پلورونکو کاروبار ښه ګرم دی. دغه لاسي پلورونکې وايې چې د الویرا د بوټو کښت تر ډيره په لویديځ ولایت هرات کې کیږي او دوی يې له عمده واریدونکو څخه را نیسي. سیف الله٬ د الویرا جوس پلورونکی: "د الویرا رانیونکي ډیر دي، د معدې درد، د زنګونو د درد او ګڼو نورو ناروغیو په درملنه کې دا مثبت ثابت شوي خلګ اوس ډير ورسره اشنا شوي او را نیسي يې." د الویرا د جوس سره د علاقې عمده دلیل د ځينو ناروغیو په مخ نیوي او درملنه کې د ددې طبي بوټي ځانګړی اغېز بلل کیږي. د الویرا یو پلورونکی عبدالله وايې چې کارو بار يې له دې کبله ښه ګټه وټه لري: "دا د فراه، نیمروز، هرات او نورو ولایتونو څخه کندهار ته راځي کارونه يې ډیره شوې او زموږ کاروبار هم ورسره ښه دی." د کندهار د کرهڼي او مالداری ریس سید حفیظ الله سیدي وايې چې د الویرا د کښت لپاره مطالحه بشپړه شوې او د ترویج لپاره به يې عملي کارونه پیل شي. سید حفیظ الله سیدي٬ د کندهار د کرهڼي او مالداری ریس: "کندهار کې الویرا لپاره شرایط برابر دی او عملي کښت يې په ارغنداب ولسوالۍ کې شوی چې ښه پايله يې در لوده دا د کوکنارو غوره بدیل دی او موږ به يې د ترویج لپاره راتلونکی کال موږ د پام وړ کارونه پيل کړو." له الویرا څخه د پوستکي د ښکلا، د ورېښتانو د سلامتۍ، معدې او خولې د ناروغیو تر څنګ په ځینو نورو برخو کې هم د درملنې په توګه کار اخیستل کیږي. د نوموړي بوټي کښت تېر کال په فراه، هرات او بادغیس ولایتونو کې شوی چې حاصلات يې د کندهار په مارکېټونو کې اوس پلورل کیږي. عزیزالله پوپل په جنوبي ولایتونو کې د امریکا غږ اشنا راډیو د پښتو خبریال دی. له امریکا غږ سره د کار له مخه یې په سیمه کې له ملي راډیو او ټلویزیون، روز خبري اژانس، هیواد ټلویزیون او افغان ازاد راډیو سره د خبریال په حیث کار کړی، او د کندهار په پوهنتون کې یې د ادبیاتو زده کړې ترسره کړې دي